პედრუ ალვარიშ კაბრალი (პორტ. Pedro Álvares Cabral; დ. 1467/68 ბელმონტი, პორტუგალია — ღ. 1520, სანტარენი, პორტუგალია) — პორტუგალიარი მეზუღე დო მეშარე. თიქ მანწყუ ექსპედიცია ობჟათე ამერიკაშ ოორუე წყარპიჯეფს დო თე დიხეფი პორტუგალიაშ ღვენათ გაგმაცხადჷ.

ოსურ ნინაშ უღუ ჟირი დიალექტი: ირონული (სალიტერატურო ნინაშ ოსხირი რე) დო დიგორული. ოსური ნინაშ ფონეტიკას დო ლექსიკას დიდი გოლინა იღვენუ კავკაციური ორენქ, გიშაკეძაფილო ქორთულ ნინაქ.

ბრიტანეთიშ მუზეუმი ლონდონს დიდი ბრიტანეთის, თაშნეშე მუჭოთ მოსოფელს, ადამიერიშ ისტორიაშ დო კულტურაშ უდიდაში დო უშანულამაში მუზეუმი რე. მოსოფელიშ უჯვეშაშ მუზეუმქ გიჭყჷ 1753 წანას დო უმოსო აკმოდირთუდჷ მენცარ-ფიზიკოსი სერ ჰანს სლოანიშ კოლექციაშე. მუზეუმქ მაართათ გინწყჷ 1759 წანაშ 15 ღურთუთას მონტეგი-ჰაუზის, ბულმსბერს, თეჟამიშ მუზეუმიშ ნოდგჷმიშ აბანს.

გეოგრაფიას გიშერთუ ჟირი ჯინჯიერი მალობა: ფიზიკური გეოგრაფია დო ჯარალურ გეოგრაფია. ფიზიკური გეოგრაფია გურაფლენს დიხაუჩაშ ჟიდოხიშ ორთას, არკვიენს ორთული პროცესეფიშ დო მოლინეფიშ სამანჯელეფს დო თინეფიშ გოვითარაფაშ კანონზჷმიერალეფს; ჯარალობური გეოგრაფია გეოგრაფიულ მენცარობეფიშ სისტემაშ ნორთი რე, ნამუთ გურაფლენს დიხაუჩას არსებული ანთროპოგენული ობიექტეფიშ დო სისტემეფიშ ორგანიზაციას დო ფუნქციონირაფაშ განნურ-ბორჯულ ასპექტეფს. თიში გურაფაშ ზოგად ობიექტის შილებე წჷმიარუნუანდას ნამდგაიჸინ ჯარალობური მოლინა, პროცესი დო სისტემა, ნამუსჷთ აპალუ ვარდა შილებე პოტენციურო აპალუდას ოფირჩული სტრუქტურა.

ოშინალი რე, ხოლო პარმენიდე ელეელი (დახოლ. ჯვ.წ. 540 ან 520- 450), ნამუქჷთ წუმუკინ იდეას დიხაუჩაშ ბირთვიჯგჷრა ფორმაშე. პარმენიდეშ იდეაშ ოსხირს ჯვეშ ბერძენეფქ მენცარობა ევდოქსე კნიდოსარქ (დახოლ. ჯვ.წ. 408 - 355) დარსხუ კლიმატური ორტყაფუეფიშ იდეას. თიქ მინიღჷ ჩინება „ჰორიზონტი“. ევდოქსე კნიდოსარქ მაართათ დადგინჷ დიხაუჩაშ სიტიბური ორტყაფუეფი.

რამაზ კუპრას ართიანს მინონწკარილი ტომეფით ვეგნუშულიდჷ მუში მაკითხირალეფი. გიშაშქუმალირი აფჷ - ""ლექსები"", ""ლურჯი ბორანი"", ""მონოლოგი"", ""მიხაკები მთვარეზე"", ""ირიათონი"" თიში ოთეატრე რეცენზიეფი დო შხვადოშხვა სტატიეფი უმუხარცქუო ენიწკიპატუდ პრესაშ ხიმფორეფს. რამაზ კუპრას მუში ჟურნალისტური ბიოგრაფიაშ ართ-ართ ოსარკალაია ხიმფორო მიოჩქუდ მარგალური (კოლხური) ნინაშა გაზეთ ""მაფშალია""- შ გიშაშქუმალა. ქორთული ნინაშა ჭარილი დო გიშაშქუმალარო გახაზირებული აფჷდ ""გიშნაგორა"" დო პუბლიცისტური წიგნი ""მეგრელთა სულიერი და ფიზიკური გენოციდის მცდელობა"". 71 წანერი რამაზ კუპრაქ რინა გასურჷ 2010 წანაშ 11 ეკენიას. დასუფულებური რე ზუგდიდს, მანცხვარკარიშ სასაფულას.

ჟირი ბრიტანალი ილუზიონისტი, რობერტ ენჯეირი (ჰიუ ჯეკმენი) დო ალფრედ ბორდენი (კრისტიან ბეილი) მაჸალენდეს თეიშა, სოიშა ბორდენიშ აშაჩილათაშ გეშა ენჯეირიშ ოსური ვაღურუ. ეთი ბორჯიშე მოუნაფიჸლი ჟირხოლოქ ართიანიშ ხორციშ მაჭკომალო დო კონკურენტო გინირთჷ. თინეფი ართიანს შხვადოშხვა დივერსიას უნწყჷნა, გიოძიცანა დო ჸოროფილეფსჷთ მეკურთხუანა.

თე პერიოდის გრანელი დიდ გაჭირებას რე, სოთინ ვამუშენს. ოშქურ საქვარშა. თვითან ვაუჩქჷ მუჭო ოკო ეიჯუმუას დუდინ, ვარა სო ოკო ოთანუას სერინ. პეკი რე დო მითინს ვაგაგებაფუანს მუშ გაჭირებას. ვაუჸორს რაგადი მუში რინაშე. ჰონორარს ეჭოფუნსჷნ, ართ ჰალამო ახარჯენს, უჸორს მაჸალეეფიშ მენძელობა, მარა, თეშნერ შვანი ვანაფერო რე.

1085 (ვითოშ ოთხონეჩდოხუთი) წანა — იულიანური კალენდარიშ ვანარკი წანმოწანა, ნამუშ მაართა დღა რე ჯუმაშხა. თე წანა რე XI ოშწანურაშ მა-9 დეკადაშ მა-5 წანა.